text: Bu hiss məndə də var. Məncə bu, istehsalın və markaların az olduğu keçmiş illərdə normal xüsusiyyət idi. Amma inkişafın bu dərəcədə olduğu vaxtda, markaların artıq az qala insan psixologiyasını araşdırıb,  ağlımıza gələcək hərşeyə uyğun istehsal etdiyi bir zamanda mənasızdır. Alınan malın markasına deyil modelinə və modelin parçalarının xüsusiyyətinə baxmaq artıq indiki dövrdə əlçatandır. Onlara uyğun şəkildə araşdırma apardıqda, məsələn, fərqli telefon markalarının belə eyni model və ya eyni güclü oxşar model kameralar işlətdiklərini görə bilərsiniz.   Bunları etsəniz ilk daş dövrü atalarımızdan qalan təbiətdə ən parlaq daşı əldə etmək kimi mənasız xüsusiyyətimizi minimuma çəkə bilərsiniz. Çünki əldə etdiyimiz əşyalar artıq daş deyil, inkişaf etmiş çoxfunksiyalı məhsullardır. İndi telefonun son modelini yox, daha çox əgər kameraya önəm verirsinizsə son çıxan telefonların kameralarının özəlliklərinə baxıb, o kamerayla istehsal edilən digər telefonları qiymət və performans cəhətdən qarşılaşdırmaq daha düzgündür. Minlərlə ildən sonra ilk dəfədir beynimizi bu qədər çox işlədirik, ona görə hələdə öyrəşməmişik. Amma onu işlətdikdə boş-boş instiktlərimizi sərhədləyə bilərik :)